Rīgas cirks
Rīgas cirks ir cirks, kas atrodas Merķeļa ielā 4 Rīgā. Cirka ēku atklāja 1888. gada 29. decembrī. Tā ir viena no vecākajām cirka ēkām Eiropā un vienīgā pastāvīgā cirka ēka Baltijas valstīs. Cirks ir iekļauts Valsts aizsargājamo kultūras pieminekļu sarakstā. Līdz 2020. gada septembrim Rīgas cirka ēkā norisinājās cirka izrādes. Renovētajā ēkā Merķeļa ielā 2023. gada jūlijā notika XXVII Vispārējie latviešu Dziesmu un XVII Deju svētku pasākumi.